อากาศตลอดสัปดาห์นี้ หลายพื้นที่ยังคงมีฝนตกต่อเนื่องและมีฝนตกหนักถึงหนักมากบางแห่ง
นายเมธี มหายศนันท์ ผู้อำนวยการกองพยากรณ์อากาศ กรมอุตุนิยมวิทยา เปิดเผยถึงสภาพอากาศของประเทศไทยตลอดสัปดาห์นี้ว่า วันนี้ (30 ส.ค.64) - วันพรุ่งนี้  (31 ส.ค.64 ) ล่องมรสุมที่ปกคลุมประเทศไทยเริ่มอ่อนกำลังลง แต่ทุกพื้นที่ยังคงมีฝนตกต่อเนื่องเนื่องจากอยู่ในช่วงปกติของฤดูฝน จากนั้นวันที่ 1-5 ก.ย.64 เป็นต้นไป ปริมาณฝนของทุกพิ้นที่จะเพิ่มขึ้นโดยภาคเหนือและภาคกลาง ปริมาณฝนร้อยละ 60-70 ของพื้นที่  ขณะที่ ภาคตะวันออกเฉียงเหนือปริมาณฝนร้อยละ 40-70 ของพื้นที่ สำหรับภาคตะวันออก ปริมาณฝนร้อยละ 60-80 ของพื้นที่ ส่วนภาคใต้ ปริมาณฝนร้อยละ 40-60 ของพื้นที่  ทั้งนี้ ทุกพื้นที่อาจมีฝนตกหนักถึงหนักมากบางแห่ง ขอให้ประชาชนที่อาศัยอยู่ในพื้นที่เสี่ยงภัยทุกพื้นที่ติดตามสภาพอากาศอย่างใกล้ชิดอาจเกิดน้ำท่วมฉับพลันน้ำป่าไหลหลากผู้อำนวยการกองพยากรณ์อากาศ กรมอุตุนิยมวิทยา กล่าวด้วยว่า ขณะนี้ยังไม่มีพายุหมุนเขตร้อนเกิดขึ้น มีเพียงหย่อมความกดอากาศต่ำด้านตะวันออกของประเทศฟิลิปปินส์ที่มีโอกาสพัฒนาเป็นพายุดีเปรสชันได้ในอนาคต ขอให้ติดตามสภาพอากาศที่เว็บไซต์ www.tmd.go.th